CELEX: E2016J0013
Language: el
Date: 2017-03-31 00:00:00
Title: Απόφαση του Δικαστηρίου, της 31ης Μαρτίου 2017, στην υπόθεση E-13/16, Εποπτεύουσα Αρχή της ΕΖΕΣ κατά Ισλανδίας (Παράλειψη κράτους της ΕΖΕΣ να εκπληρώσει τις υποχρεώσεις του — Παράλειψη συμμόρφωσης — Οδηγία 2000/30/ΕΚ — Οδικοί τεχνικοί έλεγχοι)

13.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 224/16
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 31ης Μαρτίου 2017
   στην υπόθεση E-13/16
   Εποπτεύουσα Αρχή της ΕΖΕΣ κατά Ισλανδίας
   
      (Παράλειψη κράτους της ΕΖΕΣ να εκπληρώσει τις υποχρεώσεις του — Παράλειψη συμμόρφωσης — Οδηγία 2000/30/ΕΚ — Οδικοί τεχνικοί έλεγχοι)
   
   (2017/C 224/07)
   Στην υπόθεση E-13/16, Εποπτεύουσα Αρχή της ΕΖΕΣ κατά Ισλανδίας — ΠΡΟΣΦΥΓΗ με αίτημα να αναγνωριστεί ότι η Ισλανδία παρέβη τις υποχρεώσεις που υπέχει βάσει της πράξης που αναφέρεται στο σημείο 17η του παραρτήματος XIII της συμφωνίας για τον ΕΟΧ (οδηγία 2000/30/ΕΚ του Ευρωπαϊκού Κοινοβουλίου και του Συμβουλίου, της 6ης Ιουνίου 2000, σχετικά με τον οδικό τεχνικό έλεγχο των οχημάτων επαγγελματικής χρήσεως που κυκλοφορούν στην Κοινότητα), διότι δεν θέσπισε τους τεχνικούς οδικούς ελέγχους που απαιτούνται από το άρθρο 3 παράγραφος 1 της πράξης, το Δικαστήριο, αποτελούμενο από τους Carl Baudenbacher, Πρόεδρο, Per Christiansen και Páll Hreinsson (εισηγητή δικαστή), δικαστές, εξέδωσε απόφαση την 31η Μαρτίου 2017, το διατακτικό της οποίας έχει ως εξής:
   Το Δικαστήριο:
   
               1.
            
            
               Αναγνωρίζει ότι η Ισλανδία παρέβη τις υποχρεώσεις της που απορρέουν από την πράξη που αναφέρεται στο παράρτημα XIII κεφάλαιο II σημείο 17η της συμφωνίας για τον Ευρωπαϊκό Οικονομικό Χώρο (οδηγία 2000/30/ΕΚ του Ευρωπαϊκού Κοινοβουλίου και του Συμβουλίου, της 6ης Ιουνίου 2000, σχετικά με τον οδικό τεχνικό έλεγχο των οχημάτων επαγγελματικής χρήσεως που κυκλοφορούν στην Κοινότητα), όπως προσαρμόστηκε στη συμφωνία με το πρωτόκολλο 1, διότι δεν θέσπισε, εντός της ταχθείσας προθεσμίας, τους τεχνικούς οδικούς ελέγχους που απαιτούνται από το άρθρο 3 παράγραφος 1 της πράξης.
            
         
               2.
            
            
               Διατάσσει την Ισλανδία να καταβάλει τα δικαστικά έξοδα.